CELEX: 32020R1648
Language: hr
Date: 2020-11-06 00:00:00
Title: Provedbena uredba Vijeća (EU) 2020/1648 od 6. studenoga 2020. o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus

6.11.2020   
               
               
                  HR
               
               
                  Službeni list Europske unije
               
               
                  LI 370/1
               
            
         PROVEDBENA UREDBA VIJEĆA (EU) 2020/1648
         od 6. studenoga 2020.
         o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EZ) br. 765/2006 od 18. svibnja 2006. o mjerama ograničavanja u odnosu na Bjelarus (1), a posebno njezin članak 8.a stavak 1.,
         uzimajući u obzir prijedloge Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 18. svibnja 2006. donijelo Uredbu (EZ) br. 765/2006 o mjerama ograničavanja u odnosu na Bjelarus.
                  
               
                     (2)
                  
                  
                     U Bjelarusu 9. kolovoza 2020. održani su predsjednički izbori, za koje je utvrđeno da nisu bili u skladu s međunarodnim standardima te koji su obilježeni represijom protiv neovisnih kandidata i brutalnim postupanjem prema mirnim prosvjednicima nakon tih izbora. Visoki predstavnik Unije za vanjske poslove i sigurnosnu politiku („Visoki predstavnik”) 11. kolovoza 2020. dao je izjavu u ime Unije u kojoj je ocijenio da izbori nisu bili ni slobodni ni pravedni. Naveo je i da bi se mogle poduzeti mjere protiv osoba odgovornih za nasilje, neopravdana uhićenja i lažiranje izbornih rezultata.
                  
               
                     (3)
                  
                  
                     Vijeće je 2. listopada 2020. donijelo Provedbenu uredbu (EU) 2020/1387 (2) kojom je na popis uvršteno 40 pojedinaca za koje je utvrđeno da su odgovorni za represiju protiv mirnih prosvjednika, članova oporbe i novinara i njihovo zastrašivanje nakon predsjedničkih izbora u Bjelarusu održanih 2020., kao i za nepravilnu provedbu izbornog procesa za te izbore od strane Središnjeg izbornog povjerenstva.
                  
               
                     (4)
                  
                  
                     Visoki predstavnik 24. rujna 2020. dao je izjavu u ime Unije u kojoj je naveo da takozvana „inauguracija” i novi mandat koji zahtijeva Aleksandar Lukašenko nemaju nikakav demokratski legitimitet. U toj izjavi ponovno je istaknuto kako Unija očekuje da se bjeloruske vlasti istog trena suzdrže od bilo kakve daljnje represije i nasilja usmjerenih protiv bjeloruskog naroda te da odmah i bezuvjetno puste na slobodu sve pritvorene osobe, uključujući političke zatvorenike.
                  
               
                     (5)
                  
                  
                     S obzirom na ozbiljnost situacije u Bjelarusu, zbog represije protiv civilnog društva i oporbenih aktivista koja je u tijeku Aleksandra Lukašenka i 14 drugih osoba trebalo bi uvrstiti na popis osoba i subjekata koji podliježu mjerama ograničavanja, a koji je naveden u Prilogu I. Uredbi (EZ) br. 765/2006.
                  
               
                     (6)
                  
                  
                     Prilog I. Uredbi (EZ) br. 765/2006 trebalo bi stoga na odgovarajući način izmijeniti,
                  
               DONIJELO JE OVU UREDBU:
         
            Članak 1.
            Prilog I. Uredbi (EZ) br. 765/2006 mijenja se kako je navedeno u Prilogu ovoj Uredbi.
         
         
            Članak 2.
            Ova Uredba stupa na snagu na dan objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. studenoga 2020.
            
               
                  Za Vijeće
               
               
                  Predsjednik
               
               M. ROTH
            
         
         
            (1)  SL L 134, 20.5.2006., str. 1.
         
         
            (2)  Provedbena uredba Vijeća (EU) 2020/1387 od 2. listopada 2020. o provedbi članka 8.a stavka 1. Uredbe (EZ) br. 765/2006 o mjerama ograničavanja u odnosu na Bjelarus (SL L 319I, 2.10.2020., str. 1).
      
      
         
            PRILOG
            U Prilog I. Uredbi (EZ) br. 765/2006 dodaju se sljedeće osobe:
            
               
                            
                        
                        
                           Imena
                           Transkripcija bjelaruskog načina pisanja
                           Transkripcija ruskog načina pisanja
                        
                        
                           Imena
                           (bjelaruski način pisanja)
                        
                        
                           Imena
                           (ruski način pisanja)
                        
                        
                           Identifikacijski
                           podaci
                        
                        
                           Razlozi za uvrštenje na popis
                        
                     
                           „45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           Predsjednik Republike Bjelarusa
                           Datum rođenja: 30.8.1954.
                           Mjesto rođenja: naselje Kopys, okrug Vitebsk/Viciebsk, bivši SSSR (sadašnji Bjelarus)
                           Spol: muški
                        
                        
                           Kao predsjednik Bjelarusa nadređen državnim tijelima odgovoran je za nasilnu represiju koju je državni aparat provodio prije i poslije predsjedničkih izbora 2020., što je ponajprije obuhvaćalo isključenje iz izbora ključnih oporbenih kandidata, proizvoljna uhićenja i zlostavljanje mirnih prosvjednika, te zastrašivanje novinara i nasilje nad njima.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Savjetnik predsjednika za pitanja nacionalne sigurnosti, član Vijeća sigurnosti
                           Datum rođenja: 28.11.1975.
                           Mjesto rođenja: Mogilev/Mahiliou (bivši SSSR, sadašnji Bjelarus)
                           Spol: muški
                        
                        
                           Kao savjetnik predsjednika za pitanja nacionalne sigurnosti i član Vijeća sigurnosti, ali i osoba koja neformalno nadzire bjeloruske sigurnosne snage, odgovoran je za kampanju represije i zastrašivanja koju je vodio državni aparat nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Šef kabineta Ureda predsjednika
                           Datum rođenja: 14.1.1963.
                           Mjesto rođenja: selo Stolitsa u okrugu Vitebsk/Viciebsk (bivši SSSR, sadašnji Bjelarus)
                           Spol: muški
                        
                        
                           Kao šef kabineta Ureda predsjednika blisko je povezan s predsjednikom te je odgovoran za osiguravanje provedbe predsjedničkih ovlasti u području unutarnje i vanjske politike. Na taj način podupire Lukašenkov režim, među ostalim u kampanji represije i zastrašivanja koju je vodio državni aparat nakon predsjedničkih izbora 2020.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           Predsjednik KGB-a, bivši predsjednik Odbora za državnu kontrolu
                           Datum rođenja: 8.9.1966.
                           Mjesto rođenja: selo Privalki/Privalka u okrugu Hrodna/Grodno (bivši SSSR, sadašnji Bjelarus)
                           Spol: muški
                        
                        
                           Kao predsjednik Odbora za državnu sigurnost i na bivšem položaju predsjednika Odbora za državnu kontrolu odgovoran je za kampanju represije i zastrašivanja koju je vodio državni aparat nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Načelnik glavne uprave za zaštitu zakona i reda te prevenciju u Ministarstvu unutarnjih poslova
                           Datum rođenja: 29.5.1964.
                           Spol: muški
                        
                        
                           Kao načelnik glavne uprave za zaštitu zakona i reda te prevenciju u Ministarstvu unutarnjih poslova odgovoran je za kampanju represije i zastrašivanja koju je vodio državni aparat nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           Predsjednik Istražnog odbora
                           Datum rođenja: 25.3.1970.
                           Mjesto rođenja: selo Cierabličy u okrugu Brest (bivši SSSR, sadašnji Bjelarus)
                           Spol: muški
                        
                        
                           Kao predsjednik Istražnog odbora odgovoran je za kampanju represije i zastrašivanja koju je vodio navedeni odbor nakon predsjedničkih izbora 2020., osobito u okviru istraga pokrenutih protiv Koordinacijskog vijeća, koje je osnovala oporba radi osporavanja rezultata tih izbora, i protiv mirnih prosvjednika.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Bivši prvi zamjenik predsjednika Istražnog odbora, trenutačno predsjednik Državnog odbora za forenziku
                           Datum rođenja: 7.9.1973.
                           Mjesto rođenja: Minsk (bivši SSSR, sadašnji Bjelarus)
                           Spol: muški
                        
                        
                           Kao bivši prvi zamjenik predsjednika Istražnog odbora odgovoran je za kampanju represije i zastrašivanja koju je vodio navedeni odbor nakon predsjedničkih izbora 2020., osobito u okviru istraga pokrenutih protiv Koordinacijskog vijeća, koje je osnovala oporba radi osporavanja rezultata tih izbora, i protiv mirnih prosvjednika.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Zamjenik predsjednika Istražnog odbora
                           Datum rođenja: 17.7.1974.
                           Mjesto rođenja: Rechitsa, okrug Gomel (bivši SSSR, sadašnji Bjelarus)
                           Spol: muški
                        
                        
                           Kao zamjenik predsjednika Istražnog odbora odgovoran je za kampanju represije i zastrašivanja koju je vodio navedeni odbor nakon predsjedničkih izbora 2020., osobito u okviru istraga pokrenutih protiv Koordinacijskog vijeća, koje je osnovala oporba radi osporavanja rezultata tih izbora, i protiv mirnih prosvjednika.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Zamjenik predsjednika Istražnog odbora
                           Datum rođenja: 1.8.1973.
                           Mjesto rođenja: Brest (bivši SSSR, sadašnji Bjelarus)
                           Spol: muški
                        
                        
                           Kao zamjenik predsjednika Istražnog odbora odgovoran je za kampanju represije i zastrašivanja koju je vodio navedeni odbor nakon predsjedničkih izbora 2020., osobito u okviru istraga pokrenutih protiv Koordinacijskog vijeća, koje je osnovala oporba radi osporavanja rezultata tih izbora, i protiv mirnih prosvjednika.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр’евiч ПАЎЛЮЧЕНКА
                        
                        
                           Андрей Юрьевич ПАВЛЮЧЕНКО
                        
                        
                           Ravnatelj Operativno-analitičkog centra
                           Datum rođenja: 1.8.1971.
                           Spol: muški
                        
                        
                           Kao ravnatelj Operativno-analitičkog centra blisko je povezan s predsjednikom te je odgovoran za represiju protiv civilnog društva, osobito ometanjem spajanja na telekomunikacijske mreže kao sredstvom represije protiv civilnog društva, mirnih prosvjednika i novinara.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Zamjenik ministra informiranja Datum rođenja: 10.7.1972.
                           Mjesto rođenja: selo Koshelevo u okrugu Grodno/Hrodna (bivši SSSR, sadašnji Bjelarus)
                           Spol: muški
                        
                        
                           Kao zamjenik ministra informiranja odgovoran je za represiju protiv civilnog društva, osobito zbog odluke Ministarstva informiranja nakon predsjedničkih izbora 2020. da se onemogući pristup neovisnim internetskim stranicama i ograniči pristup internetu u Bjelarusu kao sredstva represije protiv civilnog društva, mirnih prosvjednika i novinara.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Glasnogovornica predsjednika Bjelarusa
                           Datum rođenja: 16.2.1984.
                           Mjesto rođenja: Minsk (bivši SSSR, sadašnji Bjelarus)
                           Djevojačko prezime: Kirsanova (RU: Кирсанова) ili Selyun (RU Селюн)
                           Spol: ženski
                        
                        
                           Kao glasnogovornica predsjednika Bjelarusa blisko je povezana s predsjednikom te je odgovorna za koordinaciju medijskih aktivnosti predsjednika, među ostalim sastavljanje izjava i organizaciju javnih nastupa. Na taj način podupire Lukašenkov režim, među ostalim u kampanji represije i zastrašivanja koju je vodio državni aparat nakon predsjedničkih izbora 2020. Osobito, javnim izjavama koje je dala nakon predsjedničkih izbora 2020. i u kojima brani predsjednika te kritizira oporbene aktiviste i mirne prosvjednike doprinijela je ozbiljnom ugrožavanju demokracije i vladavine prava u Bjelarusu.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Zapovjednik postrojbe Alfa
                           Datum rođenja: 21.8.1975.
                           Spol: muški
                        
                        
                           Kao zapovjednik snaga postrojbe Alfa odgovoran je za kampanju represije i zastrašivanja koju provode te snage nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Bivši državni tajnik Vijeća sigurnosti
                           Datum rođenja: 25.6.1967.
                           Mjesto rođenja: selo Revyaki, okrug Vitebsk/Viciebsk (bivši SSSR, sadašnji Bjelarus)
                           Spol: muški
                        
                        
                           Kao bivši državni tajnik Vijeća sigurnosti blisko je povezan s predsjednikom te je odgovoran za kampanju represije i zastrašivanja koju je provodio državni aparat nakon predsjedničkih izbora 2020., što je ponajprije obuhvaćalo proizvoljna uhićenja i zlostavljanje mirnih prosvjednika, uključujući mučenje, te zastrašivanje novinara i nasilje nad njima.
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich .MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           Predsjednik Ustavnog suda Republike Bjelarusa
                           Datum rođenja: 18.10.1954.
                           Mjesto rođenja: okrug Minsk (bivši SSSR, sadašnji Bjelarus)
                           Spol: muški
                        
                        
                           Kao predsjednik Ustavnog suda Republike Bjelarusa odgovoran je za odluku Ustavnog suda donesenu 25. kolovoza 2020. kojom su rezultati namještenih izbora ocijenjeni pravovaljanima. Na taj je način podupro i olakšao djelovanja u okviru kampanje represije i zastrašivanja koju državni aparat provodi protiv mirnih prosvjednika i novinara te je stoga odgovoran za ozbiljno ugrožavanje demokracije i vladavine prava u Bjelarusu.”